b'\n_START_ARTICLE_\nDerrick Crayton\n_START_SECTION_\nPelaajaura\n_START_PARAGRAPH_\nYliopistotasolla University of Arkansas at Little Rockia edustanut Crayton pelasi ammattilaisena eri puolilla maailmaa. Suomessa h\xc3\xa4n edusti kolmea eri seuraa, joista BC Nokiaa Suomen p\xc3\xa4\xc3\xa4sarjassa kaudella 2001\xe2\x80\x932002 18,3 pisteen ja 8,6 levypallon ottelukohtaisilla keskiarvoilla.\n_START_SECTION_\nValmennusura\n_START_PARAGRAPH_\nValmentajaurallaan Crayton on valmentanut suomalaisseurojen lis\xc3\xa4ksi palestiinalaisia seurajoukkueita voittaen joukkueineen Palestiinan mestaruuden ja Palestiinan maajoukkuetta. Suomessa Crayton nosti Forssan Koripojat Korisliigaan, mink\xc3\xa4 lis\xc3\xa4ksi h\xc3\xa4n on valmentanut \xc3\x84\xc3\xa4nekosken Huimaa ja toiminut lapualaisen Korikobrien valmennusryhm\xc3\xa4ss\xc3\xa4. Kauden 2013\xe2\x80\x932014 alussa Korikobrien p\xc3\xa4\xc3\xa4valmentaja Terence Stansbury erotettiin teht\xc3\xa4v\xc3\xa4st\xc3\xa4\xc3\xa4n, ja Crayton toimi kauden loppuun saakka joukkueen p\xc3\xa4\xc3\xa4valmentajana.'